**שיעור מחנך לסוכות – סוכת שוויון**

* **קוראים את הקטע של אריה בן גוריון**
* **שואלים ורושמים תשובות על הלוח:**
* **לפי אריה בן גוריון – מדוע אנחנו יושבים בסוכה?**
* **איזו סיבה מהסיבות המופיעות בטקסט היא הכי חשובה בעיניכם?**
* **אנחנו היום נעסוק בסיבה הקשורה בשוויון בין בני האדם, ובדבריו של אריה שיש לזכור את העוני גם בעושר.**
* **קוראים את הקטע השני.**
* **האם חשוב שיהיה שוויון בין בני אדם? למה? (שוויון הזדמנויות, שלכל אחד תינתן הזדמנות להצליח לפי יכולותיו ומעשיו ולא לפי מזלו ולאיזו משפחה נולד)**
* **האם יש שוויון במדינת ישראל? באלו תחומים כן ובאילו תחומים לא?**
* **קוראים כתבה מידיעות אחרונות – מדד אי השוויון. הפער בין עניין ועשירים הגיע לשיא כל הזמנים. עותק נמצא אצלי ואפשר לקחת לצלם.**
* **שואלים:**
* **מה מודד מדד ג'יני?**
* **מדוע ההכנסה הכספית הממוצעת של משק בית בישראל ירדה?**
* **איזה אי שיוויון בין גברים לנשים קיים על פי הכתבה?**
* **אם נשאר זמן: אפשר לצייר סוכות על דפים ולכתוב בתוך הסוכה בקשות הקשורות לשוויון במדינת ישראל כמו: הלוואי שגברים ונשים ירוויחו את אותן משכורות.**

**שיעור מחנך לסוכות – סוכת שוויון**

**מצוות הסוכה**

מאת : אריה בן-גוריון

הישיבה בסוכה, היציאה מדירת קבע לדירת ארעי יש בה
טעמים רבים.

הראשון בהם - זכר ליציאת מצרים ונדודי העם במדבר ארבעים שנה,
והיות בני - ישראל יושבים אז בסוכות. אפשר הדבר שהסוכה
באה להזכירנו שחייב אדם לזכור בעושרו את העוני, בימי תפארתו
את שפלותו, בגדולתו את מצבו כשהיה אדם פשוט,
בימי שלום - את סכנת המלחמה, על פני היבשה - את סערות הים
ובעיר - את המדבר. לפי שאין לך דבר שיש בו כדי לשמחנו יותר
מאשר זכרון ימי הרעה בימי טובה מרובה ביותר.

הישיבה בסוכה באה איפא ללמד את האדם מידה טובה: שיהא שמח
בחלקו. בתוך סוכה צנועה וקטנה ומסוככת ירק עצים בלבד - שם
יקיים את מצוות השמחה בחג.

הסוכה נקראת גם "סוכת שלום", והיא מסמלת את הכמיהה לשלום
האנושות כולה, ובחג הסוכות היו מקריבים, כשבית המקדש היה קיים,
שבעים פרים, כנגד שבעים אומות העולם - כרמז על סוכת השלום בין
ישראל לאומות העולם.

**פילון האלכסנדורי - סעיף 204 - "על החוקים"**
( פילוסוף יהודי שחי במצרים בתחילת המאה הראשונה לספירה )

החג האחרון מחגי השנה נקרא חג הסוכות והוא חל בשויון היום והלילה
שבחורף, מכאן אנו למדים שתיים: אחת שחייבים לכבד את השויון
(הוא היושר) ולשנוא את האי שוויון. (אי היושר )